

ประกาศองค์การบริหารส่วนตำบลถ้ำพรรณรา

เรื่อง คู่มืองานบริการสำหรับประชาชน

-------------------------------

ตามที่องค์การบริหารส่วนตำบลถ้ำพรรณราได้จัดทำประกาศองค์การบริหารส่วนตำบล ถ้ำพรรณรา เรื่อง คู่มืองานบริการประชาชน ลงวันที่ 21 กรกฎาคม 2558 ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ.2558 กำหนดให้การกระทำที่ต้องได้รับอนุญาต ผู้อนุญาตจะต้องจัดทำคู่มือสำหรับประชาชนซึ่งกำหนดขั้นตอน หลักเกณฑ์ วิธีการ เงื่อนไข (ถ้ามี) และระยะเวลาในการพิจารณาพร้อมทั้งเอกสารประกอบการพิจารณาที่ประชาชนผู้ยื่นขอจะต้องยื่นพร้อมคำขอ ทั้งนี้เพื่อเป็นการอำนวยความสะดวกให้แก่ประชาชน นั้น

เนื่องจากองค์การบริหารส่วนตำบลถ้ำพรรณรา ได้ปรับปรุงกระบวนงานบริการถูกต้องตรงกับภารกิจงานบริการประชาชน อาศัยอำนาจตามมาตรา 7 แห่งพระราชบัญญัติความสะดวกในการพิจารณาอนุญาตทางของทางราชการ พ.ศ.2558 จึงขอยกเลิกประกาศลงวันที่ 21 กรกฎาคม 2558 และใช้ประกาศฉบับนี้แทน ดังกระบวนงานต่อไปนี้

1. การขอต่อใบอนุญาตจัดตั้งตลาด

2. การขอต่อใบอนุญาตจัดตั้งสถานที่จำหน่ายอาหารหรือสถานที่สะสมอาหาร พื้นที่ไม่เกิน

200 ตารางเมตร

3. การขอต่ออายุใบอนุญาตจำหน่ายสินค้าในที่หรือทางสาธารณะ

4. การขอใบอนุญาตจัดตั้งตลาด

5. การขอใบอนุญาตจัดตั้งสถานที่จำหน่ายอาหารและสถานที่สะสมอาหารพื้นที่เกิน 200 ตารางเมตร

6. การขอใบอนุญาตจำหน่ายสินค้าในที่หรือทางสาธารณะ

7. การขอใบอนุญาตประกอบกิจการที่เป็นอันตรายต่อสุขภาพ

8. การขอหนังสือรับรองการแจ้งจัดตั้งสถานที่จำหน่ายอาหารและสถานที่สะสมอาหาร พื้นที่ไม่เกิน 200 ตารางเมตร

9. การขออนุญาตก่อสร้างอาคารตามมาตรา 21

10. การขออนุญาตดัดแปลง หรือใช้ที่จอดรถที่กลับรถ และทางเข้า-ออกของรถ เพื่อการอื่นตามมาตรา 34

11. การจดทะเบียนพาณิชย์ (ตั้งใหม่) ตาม พ.ร.บ.ทะเบียนพาณิชย์ พ.ศ.2499 กรณีผู้ขอจดทะเบียนเป็นบุคคลธรรมดา

-2-

12. จดทะเบียนพาณิชย์ (เปลี่ยนแปลงรายการจดทะเบียน) ตาม พ.ร.บ.ทะเบียนพาณิชย์ พ.ศ.2499 กรณีผู้ขอจดทะเบียนเป็นบุคคลธรรมดา

13. การแจ้งก่อสร้างอาคารตามมาตรา 39 ทวิ

14. การแจ้งขุดดิน

15. การแจ้งเคลื่อนย้ายอาคารตามมาตรา 39 ทวิ

16. การแจ้งดัดแปลงอาคารตามมาตรา 39 ทวิ

17. การแจ้งถมดิน

18. การแจ้งรื้อถอนอาคารตามมาตรา 39 ทวิ

19. การแจ้งเริ่มประกอบกิจการโรงงานจำพวกที่ 2

20. การรับชำระภาษีป้าย

21. การลงทะเบียนและยื่นคำขอรับเงินเบี้ยความพิการ


22. การโอนใบอนุญาตประกอบกิจการสถานีบริการน้ำมัน

จึงประกาศให้ทราบโดยทั่วกัน

ประกาศ ณ วันที่ 7 ตุลาคม พ.ศ. 2558

(ลงชื่อ)  (นายโสภณ ผสม)

นายกองค์การบริหารส่วนตำบลถ้ำพรรณรา



ประกาศองค์การบริหารส่วนตำบลไม้เรียง

เรื่อง รายงานผลการวิจัยเชิงสำรวจประเมินความพึงพอใจของผู้รับบริการที่มีต่อการให้บริการงานบริการสาธารณะขององค์การบริหารส่วนตำบลไม้เรียง อำเภอฉวาง จังหวัดนครศรีธรรมราช

ประจำปีงบประมาณ พ.ศ. 2562

-------------------------------

การบริหารกิจการบ้านเมืองที่ดีตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 เป็นการบริหารราชการเพื่อบรรลุเป้าหมาย ซึ่งก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนการปฏิบัติงานที่เกินความจำเป็น ประชาชนได้รับการอำนวยความสะดวกและได้รับการตอบสนองความต้องการและมีการประเมินผลการปฏิบัติราชการอย่างสม่ำเสมอ ดังนั้นเพื่อให้การปฏิบัติงานขององค์กรปกครองส่วนท้องถิ่นมีประสิทธิภาพและบรรลุประสิทธิผลการติดตามประเมินผลจึงเป็นหน้าที่ที่สำคัญอย่างหนึ่งในการดำเนินงานพัฒนาขององค์กรปกครองส่วนท้องถิ่น เพื่อใช้วัดประสิทธิภาพและประสิทธิผลของการดำเนินงานในด้านต่างๆ ว่าเป็นไปตามวัตถุประสงค์หรือจุดมุ่งหมายที่วางไว้หรือไม่ ซึ่งผลที่ได้จากการติดตามและประเมินผลจะเป็นข้อมูลย้อนกลับที่สามารถนำไปปรับปรุและกำหนดทิศทางและแนวทางการดำเนินงานตามภารกิจหน้าที่ให้มีประสิทธิภาพยิ่งขึ้นต่อไป

ในการนี้ องค์การบริหารส่วนตำบลไม้เรียงได้มอบหมายให้มหาวิทยาลัยทักษิณดำเนินการวิจัยเชิงสำรวจความพึงพอใจของผู้รับบริการที่มีต่อการบริการงานบริการสาธารณะขององค์การบริหารส่วนตำบล ไม้เรียง ประจำปีงบประมาณ พ.ศ. 2562 โดยภาพรวมผู้ใช้บริการมีความพึงพอใจอยู่ในระดับมากที่สุด มีค่าเฉลี่ยเท่ากับ 4.81 หรือร้อยละ 96.20 โดยด้านสิ่งอำนวยความสะดวกมีค่าคะแนนเฉลี่ยเท่ากับ 4.83 หรือร้อยละ 96.60 รองลงมาคือด้านขั้นตอนการให้บริการและด้านเจ้าหน้าที่ผู้ให้บริการ มีค่าเฉลี่ยเท่ากับ 4.81 หรือร้อยละ 96.20 และด้านช่องทางการให้บริการ มีค่าเฉลี่ยเท่ากับ 4.79 หรือร้อยละ 95.80 ตามลำดับ สำหรับการพิจารณาเป็นงาน ปรากฏว่า งานด้านพัฒนาชุมชนและสวัสดิการสังคม (งานขึ้นทะเบียนผู้สูงอายุและคนพิการ)มีค่าเฉลี่ยเท่ากับ 4.83 หรือร้อยละ 96.60 รองลงมาคือ งานด้านรายได้หรือภาษี (จัดเก็บภาษีโรงเรือนและที่ดิน)และงานด้านสาธารณสุข (การควบคุมโรคไข้เลือดออก) มีค่าคะแนนเฉลี่ยเท่ากับ 4.81 หรือร้อยละ 96.20 งานด้านโยธา (ขออนุญาตสิ่งปลูกสร้าง) มีค่าคะแนนเฉลี่ยเท่ากับ 4.80 หรือร้อยละ 96.00 ตามลำดับ

จึงประกาศให้ทราบโดยทั่วกัน

ประกาศ ณ วันที่ 1 ตุลาคม พ.ศ. 2562

(ลงชื่อ)...............................................

(นายธรรมศักดิ์ อุบล)

นายกองค์การบริหารส่วนตำบลไม้เรียง